02/12/2017 @ 12:16

Ο Τζίμης Πανούσης κατέρρευσε επί σκηνής κατά τη διάρκεια παράστασης του "Όλοι Οι Χαζοί Μπορούμε" στο Κύτταρο τα μεσάνυχτα της Παρασκευής και διεκομίσθη εσπευσμένα σε νοσοκομείο.

Χωρίς να υπάρχει επίσημη ανακοίνωση, οι πληροφορίες αναφέρουν πως ο καλλιτέχνης δεν διατρέχει κανένα κίνδυνο.

Σύμφωνα με ρεπορτάζ της ΕΡΤ, υπέστη καρδιακή ανακοπή -κρίση κολπικής μαρμαρυγής- αλλά η κατάσταση της υγείας του χαρακτηρίζεται σταθερή και ελεγχόμενη ενώ συνεχίζει να νοσηλεύεται στο νοσοκομείο «Ελπίς». Ανάμεσα στο κοινό που παρακολουθούσε την παράσταση βρίσκονταν δύο γιατροί, οι οποίοι και τού προσέφεραν τις πρώτες βοήθειες.

Ο Πανούσης αισθάνθηκε αδιαθεσία επί σκηνής, δεν κατάφερε να μείνει όρθιος με το ασθενοφόρο του ΕΚΑΒ να τον παραλαμβάνει άμεσα. Στο παρακάτω ερασιτεχνικό video υπάρχει η στιγμή της μεταφοράς με τους θεατές να τον χειροκροτούν.

Δείτε από εδώ το video από το 2future4uTV.